ПРЕДЛОГ закона

О ИЗМЕНИ ЗАКОНА о ПРИВАТИЗАЦИЈИ

Члан 1.

У Закону о приватизацији („Службени гласник РС”, бр. 83/14, 46/15, 112/15 и 20/16 - аутентично тумачење), у члану 80. став 2. брише се.

Члан 2.

Изузетно друштвени капитал у субјектима приватизације са већинским друштвеним капиталом који није приватизован у складу са чланом 6. став 2. Закона о приватизацији („Службени глaсник РС”, бр. 83/14, 46/15, 112/15 и 20/16 - аутентично тумачење) и за које није спроведен стечајни поступак до дана ступања на снагу овог закона мора бити приватизован најкасније до 31. децембра 2027. године.

У случају да није спроведена приватизација друштвеног капитала субјекта приватизације са већинским друштвеним капиталом у року из става 1. овог члана, покреће се поступак принудне ликвидације.

Поступак принудне ликвидације из става 2. овог члана спроводи се у складу са одредбама закона којим се уређује правни положај привредних друштава и овим законом.

У року од 30 дана од дана истека рока из става 1. овог закона, министарство доставља обавештење регистратору који води регистар привредних субјеката о неприватизованим субјектима приватизације са већинским друштвеним капиталом, који по службеној дужности покреће поступак принудне ликвидације због истека законског рока за приватизацију.

Имовина брисаног друштва постаје имовина Републике Србије у сразмери са учешћем друштвеног капитала у капиталу друштва.

Након брисања друштва из регистра привредних субјеката, Република Србија може одговарати за обавезе брисаног друштва само до висине вредности примљене имовине из става 5. овог члана.

Члан 3.

Овај закон ступа на снагу осмог дана од дана објављивања у „Службеном гласнику Републике Србије”.